《金缕曲 徐问渠六桥草堂图册》
清代·赵庆熹

玛瑙坡前路。认虹桥、高低十里，亭台无数。落日荒荒红不语，只照长廊短庑。

指断碣、重来摩抚。南宋衣冠何处是，算六陵并少冬青树。

高隐士，自千古。

好山依旧青当户。想深宵、月明人静，水仙歌舞。我有先人祠宇在，恰对梅花古墓。

料寒食、清明逢汝。桐帽棕鞋须结社，须他年、分作湖山主。

图画里，可容补。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。